

**UAB „EKO Perdirbimas“**

Įmonės kodas 303354879; PVM mokėtojo kodas LT100008895614; Adresas: Rudaminos g. 1A, Skaidiškių k., LT-13275 Vilniaus r.; Tel.: +370 644 73 337; El.paštas: info@eko.lt

**KONKURSO SĄLYGOS**

**ŽALIAVŲ RŪŠIAVIMO LINIJOS MODERNIZAVIMAS**

**TURINYS**

[**1.** **BENDROSIOS NUOSTATOS** 2](#_Toc297898747)

[**2.** **PIRKIMO OBJEKTAS** 2](#_Toc297898748)

[**3.** **TIEKĖJŲ KVALIFIKACIJOS REIKALAVIMAI** 2](#_Toc297898749)

[**4.** **PASIŪLYMŲ RENGIMAS, PATEIKIMAS, KEITIMAS** 3](#_Toc297898750)

[**5.** **KONKURSO SĄLYGŲ PAAIŠKINIMAS IR PATIKSLINIMAS** 4](#_Toc297898751)

[**6.** **PASIŪLYMŲ NAGRINĖJIMAS IR VERTINIMAS** 4](#_Toc297898752)

[**7.** **PASIŪLYMŲ ATMETIMO PRIEŽASTYS** 5](#_Toc297898753)

[**8.** **Derybos** 5](#_Toc297898754)

[**9.** **SPRENDIMAS DĖL LAIMĖTOJO NUSTATYMO** 6](#_Toc297898755)

[**10.** **PIRKIMO SUTARTIES SĄLYGOS** 6](#_Toc297898756)

[**11.** **Baigiamosios nuostatos** 7](#_Toc297898757)

[**12.** **Priedai** 7](#_Toc297898758)

1. **BENDROSIOS NUOSTATOS**
	1. **UAB „EKO Perdirbimas“** (toliau vadinama – Pirkėjas) įgyvendindama projektą „Žaliavų apdorojimo technologinio proceso modernizavimas įmonės energetinio efektyvumo didinimo tikslais" Nr. 02-013-K-0022 (toliau – Projektas), bendrai finansuojamą Europos Sąjungos struktūrinių fondų ir Lietuvos Respublikos lėšomis numato įsigyti šį turtą:
		1. **Žaliavų rūšiavimo linijos modernizavimas**  (toliau vadinamas – Prekės)
	2. Pirkimas vykdomas vadovaujantis **Projektų finansavimo ir administravimo taisyklėmis**, patvirtintomis Lietuvos Respublikos finansų ministro 2022 m. birželio 22 d. įsakymu Nr. 1K-237 (toliau – Taisyklės), Pirkimo taisyklėmis (Taisyklių 7 priedas), Lietuvos Respublikos civiliniu kodeksu (toliau – Civilinis kodeksas), kitais teisės aktais bei konkurso sąlygomis (toliau - konkurso sąlygos). Vartojamos pagrindinės sąvokos apibrėžtos Taisyklėse.
	3. Skelbimas apie pirkimą paskelbtas Europos Sąjungos fondų investicijų svetainėje [www.esinvesticijos.lt](http://www.esinvesticijos.lt).
	4. Pirkimas atliekamas konkurso būdu laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.
	5. Konkursui neįvykus dėl to, kad nebuvo gauta nė vieno pirkėjo nustatytus reikalavimus atitinkančio tiekėjo pasiūlymo, pirkėjas pasilieka teisę pakartotinį pirkimą vykdyti Taisyklių 7 priedo 23 punkte nustatyta tvarka.

1.7 Pirkėjo įgaliotas asmuo palaikyti tiesioginį ryšį su tiekėjais ir gauti iš jų su pirkimo procedūromis susijusius pranešimus: Vytautas Vencius, +37065338071, info@eko.lt, Rudaminos g. 1A, Skaidiškių k., LT-13275 Vilniaus r.

1. **PIRKIMO OBJEKTAS**
	1. Perkamas turtas – Žaliavų rūšiavimo linijos modernizavimas.
	2. Jei techninėje specifikacijoje apibūdinant pirkimo objektą nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, laikyti, kad priimtini ir savo savybėmis lygiaverčiai objektai.
	3. Šis pirkimas į dalis neskaidomas, todėl pasiūlymas turi būti pateiktas visam nurodytam Prekių kiekiui.
	4. Žaliavų rūšiavimo linijos modernizavimas turi būti baigtas ir galutinis priėmimo perdavimo aktas pasirašytas per 13 mėn. nuo pirkimo-pardavimo sutarties pasirašymo, bet ne ilgiau nei projekto „Žaliavų apdorojimo technologinio proceso modernizavimas įmonės energetinio efektyvumo didinimo tikslais" Nr. 02-013-K-0022 įgyvendinimo pabaigos. Įranga gali būti pristatoma atskiromis dalimis, sudarius ir patvirtinus jų užsakymo, tiekimo bei montavimo grafiką (Priedas Nr. 4). Jei dėl pandemijos, karo veiksmų ar kitų nenumatytų aplinkybių esant pagrįstoms ir objektyvioms priežastims (įskaitant valstybės institucijų dokumentų išdavimo terminų vėlavimus ar pratęsimus (jeigu reikalingas)), dėl kurių Tiekėjas ar Pirkėjas nepajėgia sutartyje įgyvendinti nurodytų tarpinių ar galutinių terminų, abiejų šalių bendru susitarimu sutartis gali būti pratęsta ar sustabdyta ir atitinkamai pratęsta sutarties sustabdymo terminui, bet ne ilgiau nei iki Projekto įgyvendinimo pabaigos. Terminų keitimas galimas tik atskirai suderinus juos su Pirkėju ir VšĮ „Inovacijų agentūra“. Bent vienai iš nurodytų šalių nepritarus, keitimas netvirtinamas.
	5. Pirkimui taikomi žaliesiems pirkimams numatyti aplinkos apsaugos reikalavimai, kurių principų turi būti laikomasi dalyvaujant šiame pirkime ir vykdant Prekės pirkimo-pardavimo sutartį.
	6. Prekių pristatymo vieta – Rudaminos g. 1A, Skaidiškių k., LT-13275 Vilniaus r.
	7. Visos prekės turi būti naujos (nenaudotos) ir atitikti CE reikalavimus.
2. **TIEKĖJŲ KVALIFIKACIJOS REIKALAVIMAI**
	1. Tiekėjas, dalyvaujantis pirkime, turi atitikti šiuos minimalius kvalifikacijos reikalavimus:

3.1.1. Bendrieji tiekėjų kvalifikacijos reikalavimai:

| **Eil. Nr.** | **Kvalifikacijos reikalavimai** | **Kvalifikacijos reikalavimų reikšmė** | **Kvalifikacijos reikalavimus įrodantys dokumentai** |
| --- | --- | --- | --- |
| 3.1.1.1. | Tiekėjas nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta restruktūrizavimo, bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus | Tiekėjo, neatitinkančio šio reikalavimo, pasiūlymas atmetamas | Tiekėjo deklaracija (Priedas Nr. 3) patvirtinanti, kad jis atitinka šiame punkte nurodytą kvalifikacijos reikalavimą arba išrašas iš Juridinių asmenų registro arba atitinkamos kompetentingos institucijos išduotas dokumentas (kopija). |

* 1. Jei bendrą pasiūlymą pateikia ūkio subjektų grupė, šių konkurso sąlygų 3.1.1. punkte nustatytus kvalifikacijos reikalavimus turi atitikti ir pateikti nurodytus dokumentus kiekvienas ūkio subjektų grupės narys atskirai.
	2. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią pirkėjas gali įrodyti bet kokiomis teisėtomis priemonėmis.
	3. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su pirkėju sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių pirkėjui nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo pirkėjas turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją, kuriam partneriui suteikti įgaliojimai pateikti pasiūlymą, jį pasirašyti, sudaryti sutartį).
1. **PASIŪLYMŲ RENGIMAS, PATEIKIMAS, KEITIMAS**
	1. Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
	2. Pasiūlymas turi būti pateikiamas raštu, pasirašytas tiekėjo arba jo įgalioto asmens.
	3. Tiekėjo pasiūlymas bei kita korespondencija pateikiama lietuvių ir (arba) anglų kalba.
	4. Tiekėjas kainos pasiūlymą privalo pateikti pagal konkurso sąlygų 2 priede pateiktą formą vienu iš 4.9. p. nurodytų pateikimo būdų. Jei pasiūlymas teikiamas ne elektroniniu paštu, jis turi būti pateiktas užklijuotame voke. Ant voko turi būti užrašyta: UAB „EKO Perdirbimas“ Žaliavų rūšiavimo linijos modernizavimas. Ant voko taip pat nurodomas Tiekėjo pavadinimas ir jo kontaktinė informacija bei užrašas „Neatplėšti iki pasiūlymų pateikimo termino pabaigos“. Vokas su pasiūlymu grąžinamas jį atsiuntusiam tiekėjui, jeigu pasiūlymas pateiktas neužklijuotame voke.
	5. Pasiūlymą sudaro tiekėjo raštu pateiktų dokumentų visuma:
		1. užpildyta pasiūlymo forma, parengta pagal šių pirkimo konkurso sąlygų 2 priedą;
		2. konkurso sąlygose nurodytus minimalius kvalifikacijos reikalavimus pagrindžiantys dokumentai;
		3. jungtinės veiklos sutartis arba tinkamai patvirtinta jos kopija, jei bendrą pasiūlymą teikia ūkio subjektų grupė;
		4. dokumentai, patvirtinantys siūlomų produktų atitikimą techninės specifikacijos reikalavimams (sertifikatai, gamintojų deklaracijos, specifikacijos ir kt. dokumentai).
		5. kita konkurso sąlygose prašoma informacija ir (ar) dokumentai.
	6. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
	7. Tiekėjas, pateikdamas pasiūlymą, turi siūlyti visą nurodytą prekių kiekį.
	8. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
	9. Pasiūlymas turi būti pateiktas iki 2024-06-20 d. 13:00 val. (Lietuvos Respublikos laiku) atsiuntus jį el. paštu info@eko.lt arba paštu, per pasiuntinį ar tiesiogiai atvykus šiuo adresu: Rudaminos g. 1A, Skaidiškių k., LT-13275 Vilniaus r. darbo laiku nuo 9:00 iki 16:00. Tiekėjo prašymu Pirkėjas nedelsdamas pateikia rašytinį patvirtinimą, kad tiekėjo pasiūlymas yra gautas, ir nurodo gavimo dieną, valandą ir minutę.
	10. Pirkėjas neatsako už pašto vėlavimus, el. pašto sutrikimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai. Pavėluotai gauti pasiūlymai neatplėšiami ir grąžinami tiekėjui registruotu laišku, pavėluotai gauti pasiūlymai el. paštu nevertinami, o pasiūlymą pateikęs tiekėjas informuojamas el. paštu apie pavėluotai gautą pasiūlymą
	11. Pirkėjas užtikrina, kad prie el. pašto, kuriuo bus siunčiami pasiūlymai, priėjimą turės tik atitinkamas teises turintys Pirkėjo atsakingi darbuotojai ir visi pasiūlymai bus peržiūrimi ir nagrinėjami tik pasibaigus pasiūlymų pateikimo terminui.
	12. Pasiūlymuose nurodoma Prekių kaina pateikiama eurais, turi būti išreikšta ir apskaičiuota taip, kaip nurodyta šių konkurso sąlygų 2 priede. Apskaičiuojant kainą, turi būti atsižvelgta į visą šių konkurso sąlygų 1 priede nurodytą Prekių kiekį, kainos sudėtines dalis, į techninės specifikacijos reikalavimus ir pan. Į Prekės kainą turi būti įskaityti visi mokesčiai ir visos tiekėjo išlaidos, montavimą, įrangos paleidimą-derinimą ir darbuotojų apmokymus.
	13. Pasiūlymas turi galioti ne trumpiau kaip 90 (devyniasdešimt) dienų nuo pasiūlymų pateikimo galutinio termino dienos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
	14. Kol nesibaigė pasiūlymų galiojimo laikas, pirkėjas turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.
	15. Nesibaigus pasiūlymų pateikimo terminui Pirkėjas turi teisę jį pratęsti. Apie naują pasiūlymų pateikimo terminą Pirkėjas praneša raštu visiems tiekėjams, gavusiems konkurso sąlygas bei paskelbia apie tai Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt).
	16. Pasibaigus skelbime nurodytam pasiūlymų pateikimo terminui ir negavus nė vieno pasiūlymo, pirkimas bus vykdomas vadovaujantis Taisyklėse nustatyta tvarka.
	17. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna pateiktą raštu iki pasiūlymų pateikimo termino pabaigos.

1. **KONKURSO SĄLYGŲ PAAIŠKINIMAS IR PATIKSLINIMAS**
	1. Pirkėjas atsako į kiekvieną Tiekėjo rašytinį prašymą paaiškinti pirkimo sąlygas, jeigu prašymas gautas ne vėliau kaip prieš 3 darbo dienas iki pirkimo pasiūlymų pateikimo termino pabaigos. Į laiku gautą tiekėjo prašymą paaiškinti konkurso sąlygas pirkėjas atsako ne vėliau kaip per 2 darbo dienas nuo jo gavimo dienos ir ne vėliau kaip likus 2 darbo dienoms iki pasiūlymų pateikimo termino pabaigos. Pirkėjas, atsakydamas tiekėjui, kartu siunčia paaiškinimus ir visiems kitiems tiekėjams, kuriems jis pateikė konkurso sąlygas, bet nenurodo, kuris tiekėjas pateikė prašymą paaiškinti konkurso sąlygas.
	2. Nesibaigus pasiūlymų pateikimo, bet ne vėliau kaip likus 2 darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti konkurso sąlygas.
	3. Jeigu iš esmės keičiama pasiūlymams parengti reikalinga informacija, keičiami ir (ar) tikslinami kvalifikacijos reikalavimai, Pirkėjas paskelbia pakeistas konkurso sąlygas nauja redakcija ir nustato naują pasiūlymų pateikimo terminą, nustatydamas ne trumpesnį kaip 5 darbo dienų terminą, paskelbdamas apie tai interneto tinklalapyje www.esinvesticijos.lt, kuriame buvo patalpintas skelbimas apie pirkimą.
	4. Pirkėjas nerengs susitikimų su tiekėjais dėl pirkimo dokumentų paaiškinimų.
	5. Bet kokia informacija, konkurso sąlygų paaiškinimai, pranešimai ar kitas pirkėjo ir tiekėjo susirašinėjimas yra vykdomas šiame punkte nurodytu adresu paštu, elektroniniu paštu. Tiesioginį ryšį su tiekėjais įgalioti palaikyti: Vytautas Vencius, +37065338071, info@eko.lt, Rudaminos g. 1A, Skaidiškių k., LT-13275 Vilniaus r.
2. **PASIŪLYMŲ NAGRINĖJIMAS IR VERTINIMAS**
	1. Gautų pasiūlymų peržiūros procedūra vyks 2024-06-20 d., 13:00 val. (Lietuvos Respublikos laiku), dalyviams nedalyvaujant.
	2. Pirkėjas užtikrina, kad pateiktuose pasiūlymuose pateiktos kainos nebus sužinotos anksčiau nei pasiūlymų pateikimo terminas, nurodytas Konkurso sąlygų 6.1 punkte.
	3. Pasiūlymų nagrinėjimo, vertinimo ir palyginimo procedūras atlieka Komisija, tiekėjams ar jų įgaliotiems atstovams nedalyvaujant.
	4. Komisija nagrinėja:
		1. ar tiekėjai pasiūlymuose pateikė tikslius ir išsamius duomenis apie savo kvalifikaciją ir ar tiekėjo kvalifikacija atitinka minimalius kvalifikacijos reikalavimus;
		2. ar tiekėjai pasiūlyme pateikė visus duomenis, dokumentus ir informaciją, apibrėžtą šiose konkurso sąlygose ir ar pasiūlymas atitinka šiose konkurso sąlygose nustatytus reikalavimus;
		3. ar nebuvo pasiūlytos neįprastai mažos kainos;
	5. Komisija priima sprendimą dėl kiekvieno pasiūlymą pateikusio tiekėjo minimalių kvalifikacijos duomenų atitikties konkurso sąlygose nustatytiems reikalavimams. Jeigu tiekėjas pateikė netikslius ar neišsamius duomenis apie savo kvalifikaciją, Komisija prašo tiekėją šiuos duomenis papildyti arba paaiškinti per protingą terminą, kuris negali būti trumpesnis nei 3 darbo dienos. Teisę dalyvauti tolesnėse pirkimo procedūrose turi tik tie tiekėjai, kurių kvalifikacijos duomenys atitinka pirkėjo keliamus reikalavimus.
	6. Iškilus klausimams dėl pasiūlymų turinio ir Komisijai raštu paprašius šiuos duomenis paaiškinti arba patikslinti, tiekėjai privalo per Komisijos nurodytą protingą terminą, kuris negali būti trumpesnis nei 3 darbo dienos, pateikti raštu papildomus paaiškinimus nekeisdami pasiūlymo esmės.
	7. Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo raštu paprašyti tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo ar el. paštu gautų pasiūlymų, posėdžio metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
	8. Kai pateiktame pasiūlyme nurodoma neįprastai maža kaina, Komisija turi teisę, o ketindama atmesti pasiūlymą – privalo tiekėjo raštu paprašyti per Komisijos nurodytą protingą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą.
	9. Pasiūlymuose nurodytos kainos bus vertinamos eurais be PVM.
	10. Pirkėjo neatmesti pasiūlymai vertinami pagal mažiausios kainos kriterijų.
3. **PASIŪLYMŲ ATMETIMO PRIEŽASTYS**
	1. Komisija atmeta pasiūlymą, jeigu:
		1. tiekėjas pateikė daugiau nei vieną pasiūlymą (atmetami visi tiekėjo pasiūlymai);
		2. tiekėjas neatitiko minimalių kvalifikacijos reikalavimų, jei jie buvo taikomi;
		3. tiekėjas pasiūlyme pateikė netikslius ar neišsamius duomenis apie savo kvalifikaciją ir, Pirkėjui prašant, nepatikslino jų;
		4. pasiūlymas (jei vykdomos derybos - galutinis pasiūlymas) neatitiko konkurso sąlygose nustatytų reikalavimų (tiekėjo pasiūlyme nurodytas pirkimo objektas neatitinka reikalavimų, nurodytų techninėje specifikacijoje, ir kt.) arba dalyvis, Pirkėjo prašymu, nekeisdamas pasiūlymo esmės, nepaaiškino arba nepatikslino savo pasiūlymo;
		5. tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino pasiūlymo;
		6. buvo pasiūlyta neįprastai maža kaina ir tiekėjas Pirkėjo prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
		7. tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
		8. tiekėjo, kurio pasiūlymas neatmestas dėl kitų priežasčių, buvo pasiūlyta per didelė, perkančiajai organizacijai nepriimtina pasiūlymo kaina.
	2. Apie pasiūlymo atmetimą tiekėjas informuojamas per vieną darbo dieną nuo šio sprendimo priėmimo dienos.
4. **DERYBOS**
	1. Visi šiose konkurso sąlygose nustatytus minimalius kvalifikacijos ir pasiūlymų pateikimo reikalavimus atitinkantys tiekėjai gali būti kviečiami deryboms, siekiant pagerinti pasiūlymus, kad Pirkėjas galėtų pirkti darbus, prekes ir paslaugas, kurie visiškai atitinka jo konkrečius poreikius. Su kiekvienu tiekėju susitinkama atskirai.
	2. Derybos yra vykdomos su visais tiekėjais, kurių pasiūlymai nebuvo atmesti. Derybų metu tiekėjams pateikiama ta pati informacija. Derybų rezultatai įforminami protokolu, kurie rengiami atskiri kiekvienam tiekėjui.
	3. Derybos gali būti vykdomos dėl visų perkamų darbų, prekių ar paslaugų charakteristikų, įskaitant kainą, kokybę, komercines sąlygas ir socialinius, aplinkosaugos ir inovacinius aspektus ir kt. Nesiderama dėl minimalių reikalavimų, taikomų pirkimo objektui, tiekėjų kvalifikacijai, tiekėjų pasiūlymams, šių pasiūlymų vertinimo kriterijų ir esminių pirkimo sutarties sąlygų, išskyrus esminių sutarties sąlygų pagerinimą Pirkėjo naudai, pavyzdžiui, sutariama pirkimo sąlygose prekių patiekimui, paslaugų suteikimui ar darbų atlikimui nustatytą terminą keisti į trumpesnį (Pirkėjui naudingesnį) terminą.
	4. Komisija, įvertinusi tiekėjų kvalifikaciją ir pasiūlymus, visiems tiekėjams, kurių pasiūlymai nebuvo atmesti, raštu nurodys laiką, kada reikia atvykti į derybas.
	5. Derybų procedūrų metu Komisija tretiesiems asmenims neatskleidžia jokios iš teikėjo gautos informacijos be jo sutikimo. Derybos vykdomos su kiekvienu tiekėju atskirai, derybos protokoluojamos. Derybų protokolą pasirašo Komisijos pirmininkas ir tiekėjo, su kuriuo derėtasi, įgaliotas atstovas. Jei tiekėjas ar jo įgaliotas atstovas neatvyko į derybas, Komisija surašo protokolą, kuriame nurodo apie tiekėjo neatvykimą, ir jį pasirašo visi komisijos nariai.
	6. Derybų galutiniai pasiūlymai yra šalių pasirašyti derybų protokolai bei pirminiai pasiūlymai, kiek jie nebuvo pakeisti derybų metu. Galutiniai pasiūlymai vertinami šiose pirkimo sąlygose nustatyta tvarka.
	7. Baigus derybas ir įvertinus galutinius pasiūlymus patvirtinama galutinė pasiūlymų eilė. Jei tiekėjas neatvyko į derybas, sudarant galutinę konkurso pasiūlymų eilę, vertinamas pirminis neatvykusio tiekėjo pasiūlymas.
5. **SPRENDIMAS DĖL LAIMĖTOJO NUSTATYMO**
	1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę. Pasiūlymai šioje eilėje surašomi kainos didėjimo tvarka. Jeigu kelių pateiktų pasiūlymų yra vienodos kainos, nustatant pasiūlymų eilę pirmesnis į šią eilę įrašomas tiekėjas, kurio pasiūlymas įregistruotas anksčiausiai.
	2. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas.
	3. Mažiausią kainą pasiūlęs tiekėjas yra skelbiamas laimėjusiu konkursą ir jis kviečiamas sudaryti sutartį.
	4. Jeigu tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį arba iki nurodyto laiko neatvyksta sudaryti pirkimo sutarties arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Komisija siūlo sudaryti pirkimo sutartį tiekėjui, kurio pasiūlymas pagal sudarytą pasiūlymų eilę yra pirmas po tiekėjo, atsisakiusio sudaryti pirkimo sutartį.
6. **PIRKIMO SUTARTIES SĄLYGOS**
	1. Pirkimo sutartis pasirašoma su laimėjusį pasiūlymą pateikusiu tiekėju šiose konkurso sąlygose nustatytomis sąlygomis, vadovaujantis Taisyklėmis, Taisyklių 7 priedu ir Civiliniu kodeksu;
	2. Sudarant pirkimo sutartį, negali būti keičiama laimėjusio tiekėjo galutinio pasiūlymo kaina ir esminės sąlygos, taip pat pirkėjo pirkimo pradžioje nustatytos esminės pirkimo sąlygos, išskyrus atvejus, kai buvo vykdomos derybos ir derybomis buvo pagerintos sąlygos ir (ar) kaina.
	3. Pirkėjas pirkimo sutarties galiojimo laikotarpiu gali ją keisti, pagal Taisykles ir Taisyklių 7 priedą neatlikdama naujos pirkimo procedūros, išskyrus atvejus, kai keičiamos esminės pirkimo sutarties sąlygos:
		1. Sutartis pakeičiama numatant naujas sąlygas, kurios, jeigu būtų nustatytos pirkimo dokumentuose, būtų suteikusios galimybę dalyvauti pirkimo procedūrose kitiems, nei dalyvavo, tiekėjams, t. y. būtų prasiplėtęs potencialių dalyvių ratas ir potencialiai būtų buvusi didesnė konkurencija.
		2. Sutartis pakeičiama numatant naujas sąlygas, dėl kurių, jeigu jos būtų nustatytos pirkimo dokumentuose, laimėjusiu pasiūlymu potencialiai galėtų būti pripažintas kito, nei pasirinktas, tiekėjo pasiūlymas.
		3. Dėl sutarties pakeitimo labai padidėja pirkimo sutarties apimtis.
		4. Ekonominė sutarties pusiausvyra pasikeičia tiekėjo, su kuriuo sudaryta sutartis, naudai taip, kaip nebuvo nustatyta pirminės sutarties sąlygose.
	4. Pirkimo sutartis jos galiojimo laikotarpiu gali būti keičiama pagal Taisykles ir Taisyklių 7 priedą neatliekant naujos pirkimo procedūros ir nereikalaujant patikrinti, ar nėra Konkurso sąlygų 10.4.1 – 10.4.4. papunkčiuose nurodytų aplinkybių, šiais atvejais:
		1. Bendra atskirų pakeitimų vertė neviršija 10 procentų pradinės pirkimo sutarties vertės, kai perkamos prekės ar paslaugos, ir 15 procentų – kai perkami darbai, ir pakeitimu iš esmės nepakeičiamas pirkimo sutarties pobūdis;
		2. Dėl aplinkybių, kurių nebuvo galima numatyti, paaiškėja, kad reikalingi papildomi darbai arba paslaugos, kurie nebuvo įrašyti į sudarytą pirkimo sutartį ir kurių techniškai ar ekonomiškai neįmanoma atskirti nuo pradinės pirkimo sutarties, nesukeliant didelių nepatogumų Pirkėjui, arba kai tokie darbai ar paslaugos, nors ir gali būti atskirti nuo pradinės pirkimo sutarties, yra būtini jai baigti įgyvendinti. Atskiro pakeitimo pagal šį papunktį vertė neturi viršyti 50 procentų, o bendra atskirų pakeitimų pagal šį papunktį vertė – 100 procentų pagrindinės pirkimo sutarties vertės ir pakeitimu negali būti keičiamos esminės pirkimo sutarties sąlygos.
	5. Prekės pristatymo terminai ir sąlygos aprašytos šių Konkurso sąlygų 2.6 p.
	6. Mokėjimo sąlygos:
		1. Po pirkimo pardavimo sutarties sudarymo avansas nėra mokamas. Visi mokėjimai, įrangos ir jos atskirų dalių užsakymo bei tiekimo grafikas (toliau – Užsakymo, tiekimo ir mokėjimo grafikas) sudaromas per 30 darbo dienų nuo pirkimo pardavimo sutarties sudarymo ir gali būti keičiamas ne dažniau nei vieną kartą per 3 mėnesius, skaičiuojant nuo jo sudarymo ar pakeitimo dienos. Užsakymo, tiekimo ir mokėjimo grafike bus numatyta, kad:
			1. 20 proc. avansas nuo kiekvienos įrangos dalies kainos be PVM sumokamas per 20 darbo dienų nuo jos užsakymo patvirtinimo datos.
			2. 65 proc. tarpinis mokėjimas nuo kiekvienos įrangos dalies kainos be PVM atliekamas atskiromis dalimis pagal Užsakymo, tiekimo ir mokėjimo grafike nustatytą tvarką per 20 darbo dienų nuo tarpinio perdavimo-priėmimo akto ir Tiekėjo sąskaitos pateikimo apmokėjimui dienos.
			3. 15 proc. galutinis mokėjimas nuo visos įrangos kainos (bendros sutarties kainos) be PVM, atliekamas per 30 darbo dienų nuo visos įrangos paleidimo, galutinės sąskaitos išrašymo ir galutinio priėmimo-perdavimo akto pasirašymo dienos.
		2. Užsakymo, tiekimo ir mokėjimo grafiko forma pateikiamas pirkimo sąlygų 4 priede.
		3. PVM apskaičiuojamas ir sumokamas prievolės apskaičiuoti PVM atsiradimo metu galiojančių teisės aktų nustatyta tvarka.
	7. Be objektyvių ir nuo Pirkėjo nepriklausančių priežasčių per pirkimo pardavimo sutartyje nustatytą terminą Pirkėjui nesumokėjus už tinkamai atliktą ir priimtą Pirkimo objektą, Tiekėjas turi teisę pareikalauti mokėti 0,02 proc. dydžio delspinigius nuo vėluojamos sumokėti sumos už kiekvieną uždelstą dieną. Priskaičiuota delspinigių suma negali viršyti 5 proc. pirkimo pardavimo sutarties kainos be PVM.
	8. Be objektyvių ir nuo Tiekėjo nepriklausančių priežasčių Tiekėjui per prikimo pardavimo sutartyje nustatytą terminą neįvykdžius numatytų įsipareigojimų, Pirkėjas priskaičiuoja 0,02 proc. dydžio delspinigius nuo neįvykdytos pirkimo pardavimo sutarties vertės tol, kol bus pilnai įvykdyti visi įsipareigojimai. Priskaičiuota delspinigių suma negali viršyti 5 proc. pirkimo pardavimo sutarties kainos be PVM.
7. **BAIGIAMOSIOS NUOSTATOS**
	1. Tiekėjams pasiūlymų rengimo ir dalyvavimo konkurse išlaidos neatlyginamos.
	2. Pirkėjas bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti pirkimo procedūras, pirkėjas ne vėliau kaip per 3 darbo dienas nuo sprendimo priėmimo apie šį sprendimą praneša visiems pasiūlymus pateikusiems tiekėjams, o jeigu pirkimo procedūros nutraukiamos iki galutinio pasiūlymo pateikimo termino, visiems pirkimo sąlygas ir (arba) pirkimų dokumentus įsigijusiems tiekėjams. Jeigu pirkimo sąlygos ir (arba) pirkimo dokumentai skelbiami viešai (pavyzdžiui, interneto svetainėje), ten pat skelbiamas pranešimas apie pirkimo procedūrų nutraukimą.
	3. Informacija, pateikta pasiūlymuose, išskyrus vokų atplėšimo metu skelbiamą informaciją, tiekėjams ir tretiesiems asmenims, išskyrus asmenis, administruojančius ir audituojančius ES struktūrinių fondų paramos naudojimą, neskelbiami.
	4. Pirkėjas, ne vėliau kaip per 3 darbo dienas po pirkimo sutarties sudarymo, informuoja raštu visus pasiūlymus pateikusius tiekėjus apie pirkimo sutarties sudarymą, nurodydamas tiekėją su kuriuo sudaryta pirkimo sutartis.
8. **PRIEDAI**

Priedas Nr.1. Techninė specifikacija

Priedas Nr.2. Pasiūlymo forma

Priedas Nr.3. Tiekėjo deklaracija

Priedas Nr.4. Užsakymo, tiekimo ir mokėjimo grafiko forma

**Konkurso sąlygų 1 priedas**

**TECHNINĖ SPECIFIKACIJA**

**PAGRINDINIAI REIKALAVIMAI**

**ŽALIAVŲ RŪŠIAVIMO LINIJOS MODERNIZAVIMAS**

UAB „EKO Perdirbimas“ (toliau – Pirkėjas) įgyvendina projektą, bendrai finansuojamą Europos Sąjungos struktūrinės paramos lėšomis, ir numato modernizuoti žaliavų rūšiavimo liniją.

Ši techninė specifikacija yra neatsiejama Konkursinių sąlygų dalis. Prekių techninės ir/ar funkcinės savybės yra suprantamos kaip minimalios reikalingos Pirkėjui, tačiau Tiekėjai gali siūlyti alternatyvius – tai yra geresnius parametrus nei nurodyta techninėje specifikacijoje. Jeigu techninėje specifikacijoje būtų panaudotas konkretus Prekės pavadinimas, modelis ar šaltinis, procesas ar prekės ženklas, patentas, tipai, konkreti kilmė ar gamyba, standartai ar pan., Tiekėjai turi teisę siūlyti lygiavertę ar geresnės charakteristikos Prekę. Tiekėjas turi siūlyti naują ir nenaudotą Prekes.

| **Eil. Nr.** | **Funkcijų ir/ar techninių reikalavimų** **(rodiklių) pavadinimas (apibūdinimas)** | **Techniniai ir/arba funkciniai reikalavimai (rodikliai)** |
| --- | --- | --- |
| 1. | Įeinanti žaliava | PP, HDPP, PE, HDPE plastikų atliekos ir šių atliekų mišiniai (homopolimerai ir kopolimerai) |
| 2. | Įeinančios žaliavos našumas: | 6 t. / val. (galima iki +10% tolerancijos riba) |
| 3. | Išeinančios žaliavos našumas: | 3 t. / val. (galima iki +10% tolerancijos riba) |
| 4. | Įrangos komplektacija: |  |
| 4.1 | Grandininis konvejeriai | * Kiekis ne mažesnis kaip 2 vienetai
* Bendras konvejerių ilgis ne mažesnis kaip 22000 mm, plotis ne mažesnis nei 1200 mm
 |
| 4.2 | Smulkintuvas | Galia ne mažesnė kaip 155 kW |
| 4.3 | Juostiniai transportavimo konvejeriai | Bendras konvejerių ilgis ne mažesnis kaip 209000 mm, plotis ne mažesnis nei 650 mm |
| 4.4 | Dozavimo bunkeris | * Bunkerio tipas – juostinis konvejeris
* Juostos plotis – ne mažesnis kaip 1600 mm
* Galia ne mažesnė kaip 1,5 kW
* Tūris ne mažesnis kaip 15 m³
 |
| 4.5 | Vibrosietas | * Galia ne mažesnė kaip 22 kW
* Maksimalus našumas ne mažiau nei 5,0 t./val.
* Medžiaga – juodas plienas (arba analogiška pagal savybes)
 |
| 4.6 | Oro separatorius | * Galia ne mažesnė kaip 11 kW
* Darbinis plotis ne mažesnis kaip 1500 mm
* Darbinis ilgis ne mažesnis kaip 7000 mm
 |
| 4.7 | Rūšiavimo įranga | * 2 vienetai automatinio rūšiavimo įrenginių
* Greitaeigis konvejeris
* Juostos plotis ne mažesnis kaip 2800 mm ir konvejerio ilgis ne mažesnis kaip 5000 mm
* Medžiagos nuputimo blokas
* Medžiagos gaudymo ir nukreipimo anga
* Aptarnavimo platforma
 |
| 4.8 | Oro kompresorius | Pakankamas oro kiekis rūšiavimo įrenginiams. Galia ne mažiau nei 55 kW |
| 4.9 | Industriniai oro filtrai | Industriniai oro filtrai dulkių nusiurbimui |
| 4.10 | Bunkeriavimo zona | * Bunkerių kiekis ne mažesnis kaip 4 vnt.
* Bunkerių sienos iš „lego“ tipo blokų ne mažesnių kaip 600 mm pločio
* Bunkerių talpos ne mažesnės kaip 144 m³ talpos
 |
| 5. | Įranga atitinka CE reikalavimus, yra nauja ir nenaudota  | Privaloma |
| 6. | Linija yra tvirta, ilgaamžė, ji ar jos sudedamosios dalys tinka naudoti daug kartų, yra lengvai pataisomos ir (arba) pakeičiamos. Tiekėjas pagal atskirą susitarimą įsipareigoja suteikti remonto paslaugas ir užtikrinti originalias (arba lygiavertes) detales prekės gedimams tvarkyti pasibaigus garantiniam laikotarpiui ne mažiau nei 3 metų laikotarpiui\*. | Privaloma |
| 7. | Įmonės specialistų instruktavimas apie tvarų linijos naudojimą (racionalius ir taupius energijos naudojimas)\* | Privaloma |

\*- Papildomi reikalavimai, kurie užtikrina Pirkimo sąlygų 2.5 p. nuostatų įgyvendinimą.

**Konkurso sąlygų 2 priedas**



**PASIŪLYMO FORMA**

**ŽALIAVŲ RŪŠIAVIMO LINIJOS MODERNIZAVIMAS**

*Pildydamas šią formą tiekėjas turi pateikti visą žemiau prašomą informaciją. Tiekėjui išbraukus formoje esančias nuostatas, jo pasiūlymas bus atmestas*

**UAB „EKO Perdirbimas"**

\_\_\_\_\_\_\_\_\_\_\_\_\_

(Data)

\_\_\_\_\_\_\_\_\_\_\_\_\_

(Sudarymo vieta)

|  |  |
| --- | --- |
| Tiekėjo arba tiekėjų grupės narių[[1]](#footnote-1) pavadinimas (-ai) ir adresas (-ai) (*Jeigu dalyvauja ūkio subjektų grupė, surašomi visi dalyvių pavadinimai*) |  |
| Tiekėjo arba tiekėjų grupės narių juridinio asmens kodas (-ai) *(tuo atveju, jei pasiūlymą teikia fizinis asmuo - verslo pažymėjimo Nr. ar pan.),* adresas (-ai) |  |
| Tiekėjų grupės narys, atstovaujantis grupei *(pildoma, jei pasiūlymą teikia tiekėjų grupė)* |  |
| Asmens, įgalioto bendrauti su Pirkėju, kontaktinė informacija (vardas, pavardė, tel., el. p. adresas) |  |

Šiuo pasiūlymu pažymime, kad sutinkame su visomis pirkimo sąlygomis, nustatytomis:

1) konkurso skelbime, paskelbtame [www.esinvesticijos.lt](http://www.esinvesticijos.lt);

2) konkurso sąlygose;

3) pirkimo dokumentų prieduose.

Mes siūlome šias **Prekes** (įskaitant visas Konkurso sąlygų 4.12 p. nurodytas išlaidas):

| **Eil. nr.** | **Prekių/paslaugų/darbų pavadinimas** | **Mato vnt.** | **Kiekis** | **Vieneto****kaina, Eur (be PVM)** | **Suminė****kaina, Eur (be PVM)** | **Kaina, Eur (su PVM)** |
| --- | --- | --- | --- | --- | --- | --- |
| 1 | Žaliavų rūšiavimo linijos modernizavimas |  |  |  |  |  |
| **Bendra pasiūlymo kaina:** |  |  |  |

**Siūlomos prekės, paslaugos ir darbai visiškai atitinka pirkimo dokumentuose nurodytus reikalavimus, siūlomi techniniai sprendiniai yra išpildomi ir jų savybės tokios:**

| **Eil. Nr.** | **Pageidaujami Prekės funkcijų ir/ar techninių reikalavimų (rodiklių) pavadinimai (apibūdinimai) ir reikšmės (pildo Pirkėjas)** | **Siūlomos Prekės funkcijų ir/ar techninių rodiklių pavadinimas (apibūdinimas) ir jų faktinės reikšmės****(pildo Tiekėjas)** | **Siūloma prekė atitinka/neatitinka****(pildo Tiekėjas)** |
| --- | --- | --- | --- |
| **Funkcijų ir/ar techninių reikalavimų (rodiklių) pavadinimas (apibūdinimas)** | **Techniniai ir/arba funkciniai reikalavimai (rodikliai)** |
| 1. | Įeinanti žaliava | PP, HDPP, PE, HDPE plastikų atliekos ir šių atliekų mišiniai (homopolimerai ir kopolimerai) |  |  |
| 2. | Įeinančios žaliavos našumas: | 6 t. / val. (galima iki +10% tolerancijos riba) |  |  |
| 3. | Išeinančios žaliavos našumas: | 3 t. / val. (galima iki +10% tolerancijos riba) |  |  |
| 4. | Įrangos komplektacija: |  |  |  |
| 4.1 | Grandininis konvejeriai | * Kiekis ne mažesnis kaip 2 vienetai
* Bendras konvejerių ilgis ne mažesnis kaip 22000 mm, plotis ne mažesnis nei 1200 mm
 |  |  |
| 4.2 | Smulkintuvas | Galia ne mažesnė kaip 155 kW |  |  |
| 4.3 | Juostiniai transportavimo konvejeriai | Bendras konvejerių ilgis ne mažesnis kaip 209000 mm, plotis ne mažesnis nei 650 mm |  |  |
| 4.4 | Dozavimo bunkeris | * Bunkerio tipas – juostinis konvejeris
* Juostos plotis – ne mažesnis kaip 1600 mm
* Galia ne mažesnė kaip 1,5 kW
* Tūris ne mažesnis kaip 15 m³
 |  |  |
| 4.5 | Vibrosietas | * Galia ne mažesnė kaip 22 kW
* Maksimalus našumas ne mažiau nei 5,0 t./val.
* Medžiaga – juodas plienas (arba analogiška pagal savybes)
 |  |  |
| 4.6 | Oro separatorius | * Galia ne mažesnė kaip 11 kW
* Darbinis plotis ne mažesnis kaip 1500 mm
* Darbinis ilgis ne mažesnis kaip 7000 mm
 |  |  |
| 4.7 | Rūšiavimo įranga | * 2 vienetai automatinio rūšiavimo įrenginių
* Greitaeigis konvejeris
* Juostos plotis ne mažesnis kaip 2800 mm ir konvejerio ilgis ne mažesnis kaip 5000 mm
* Medžiagos nuputimo blokas
* Medžiagos gaudymo ir nukreipimo anga
* Aptarnavimo platforma
 |  |  |
| 4.8 | Oro kompresorius | Pakankamas oro kiekis rūšiavimo įrenginiams. Galia ne mažiau nei 55 kW |  |  |
| 4.9 | Industriniai oro filtrai | Industriniai oro filtrai dulkių nusiurbimui |  |  |
| 4.10 | Bunkeriavimo zona | * Bunkerių kiekis ne mažesnis kaip 4 vnt.
* Bunkerių sienos iš „lego“ tipo blokų ne mažesnių kaip 600 mm pločio
* Bunkerių talpos ne mažesnės kaip 144 m³ talpos
 |  |  |
| 5. | Įranga atitinka CE reikalavimus, yra nauja ir nenaudota  | Privaloma |  |  |
| 6. | Linija yra tvirta, ilgaamžė, ji ar jos sudedamosios dalys tinka naudoti daug kartų, yra lengvai pataisomos ir (arba) pakeičiamos. Tiekėjas pagal atskirą susitarimą įsipareigoja suteikti remonto paslaugas ir užtikrinti originalias (arba lygiavertes) detales prekės gedimams tvarkyti pasibaigus garantiniam laikotarpiui ne mažiau nei 3 metų laikotarpiui\*. | Privaloma |  |  |
| 7. | Įmonės specialistų instruktavimas apie tvarų linijos naudojimą (racionalius ir taupius energijos naudojimas)\* | Privaloma |  |  |

\*- Papildomi reikalavimai, kurie užtikrina Pirkimo sąlygų 2.5 p. nuostatų įgyvendinimą.

**Kartu su pasiūlymu pateikiami šie dokumentai:**

|  |  |  |
| --- | --- | --- |
| **Eil. Nr.** | **Pateiktų dokumentų pavadinimas** | **Dokumento puslapių skaičius**  |
|  |  |  |
|  |  |  |
|  |  |  |

**Pasiūlymas galioja iki termino, nustatyto pirkimo dokumentuose.**

Aš, žemiau pasirašęs (-iusi), patvirtinu, kad visa mūsų pasiūlyme pateikta informacija yra teisinga ir kad mes nenuslėpėme jokios informacijos, kurią buvo prašoma pateikti konkurso dalyvius.

Aš patvirtinu, kad nedalyvavau rengiant pirkimo dokumentus ir nesu susijęs su jokia kita šiame konkurse dalyvaujančia įmone ar kita suinteresuota šalimi.

Aš suprantu, kad išaiškėjus aukščiau nurodytoms aplinkybėms būsiu pašalintas (-a) iš šio konkurso procedūros, ir mano pasiūlymas bus atmestas.

|  |  |  |  |  |
| --- | --- | --- | --- | --- |
|  |  |  |  |  |
| Tiekėjo vadovo arba jo įgalioto asmens pareigos  |  | Parašas  |  | Vardas Pavardė  |

w

**Konkurso sąlygų 3 priedas**

*(Jeigu pirkime dalyvauja ūkio subjektų grupė, deklaraciją pildo kiekvienas ūkio subjektas)*

**(Tiekėjo pavadinimas)**

(Juridinio asmens teisinė forma, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas, buveinė, kontaktinė informacija,)

**KAM: UAB „EKO Perdirbimas“**

**Žaliavos rūšiavimo linijos modernizavimas**

**TIEKĖJO DEKLARACIJA**

\_\_\_\_\_\_\_\_\_\_\_\_\_\_\_\_\_\_\_ *(nurodyti datą)*

1. Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(nurodyti Tiekėjo vadovo ar jo įgalioto asmens pareigų pavadinimą, vardą ir pavardę)* tvirtinu, kad mano atstovaujama \_\_\_\_\_\_\_ *(nurodyti Tiekėjo pavadinimą)* dalyvaujanti UAB „EKO Perdirbimas" atliekamame Konkurse, paskelbtame www.esinvesticijos.lt 2024-05-20 nėra bankrutavusi, likviduojama, su kreditoriais sudariusi taikos sutarties, sustabdžiusi ar apribojusi savo veiklos. Taip pat jai nėra iškelta restruktūrizavimo, bankroto byla, nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais.

2. Man žinoma, kad, jeigu mano pateikta deklaracija yra melaginga, pateiktas pasiūlymas bus atmestas.

3. Tiekėjas už deklaracijoje pateiktos informacijos teisingumą atsako įstatymų nustatyta tvarka.

|  |  |  |  |  |
| --- | --- | --- | --- | --- |
|  |  |  |  |  |
| Tiekėjo vadovo arba jo įgalioto asmens pareigos |  | parašas |  | Vardas Pavardė |

**Konkurso sąlygų 4 priedas**

**UŽSAKYMO, TIEKIMO IR MOKĖJIMO GRAFIKO FORMA**

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Aktuojamos modernizuojamos žaliavų rūšiavimo linijos dalys (mazgai)** | **Bendra suma, Eur be PVM** | **Užsakymo data** | **Mokėjimai** | **<data>** | **<data>** | **<data>** | **<data>** | **<data>** | **<data>** | **<data>** | **<data>** | **<data>** | **<data>** | **<data>** | **<data>** |
| <Įrangos 1-os dalies pavadinimas> | 0,00 |  | Avansinis, 20% | 0,00 | 0,00 | 0,00 | 0,00 | 0,00 | 0,00 | 0,00 | 0,00 | 0,00 | 0,00 | 0,00 | 0,00 |
| Tarpiniai, 65% | 0,00 | 0,00 | 0,00 | 0,00 | 0,00 | 0,00 | 0,00 | 0,00 | 0,00 | 0,00 | 0,00 | 0,00 |
| <Įrangos 2-os dalies pavadinimas> | 0,00 |  | Avansinis, 20% | 0,00 | 0,00 | 0,00 | 0,00 | 0,00 | 0,00 | 0,00 | 0,00 | 0,00 | 0,00 | 0,00 | 0,00 |
| Tarpiniai, 65% | 0,00 | 0,00 | 0,00 | 0,00 | 0,00 | 0,00 | 0,00 | 0,00 | 0,00 | 0,00 | 0,00 | 0,00 |
| <Įrangos 3-os dalies pavadinimas> | 0,00 |  | Avansinis, 20% | 0,00 | 0,00 | 0,00 | 0,00 | 0,00 | 0,00 | 0,00 | 0,00 | 0,00 | 0,00 | 0,00 | 0,00 |
| Tarpiniai, 65% | 0,00 | 0,00 | 0,00 | 0,00 | 0,00 | 0,00 | 0,00 | 0,00 | 0,00 | 0,00 | 0,00 | 0,00 |
| <Įrangos X-os dalies pavadinimas> | 0,00 |  | Avansinis, 20% | 0,00 | 0,00 | 0,00 | 0,00 | 0,00 | 0,00 | 0,00 | 0,00 | 0,00 | 0,00 | 0,00 | 0,00 |
| Tarpiniai, 65% | 0,00 | 0,00 | 0,00 | 0,00 | 0,00 | 0,00 | 0,00 | 0,00 | 0,00 | 0,00 | 0,00 | 0,00 |
| <Įrangos X-os dalies pavadinimas> | 0,00 |  | Avansinis, 20% | 0,00 | 0,00 | 0,00 | 0,00 | 0,00 | 0,00 | 0,00 | 0,00 | 0,00 | 0,00 | 0,00 | 0,00 |
| Tarpiniai, 65% | 0,00 | 0,00 | 0,00 | 0,00 | 0,00 | 0,00 | 0,00 | 0,00 | 0,00 | 0,00 | 0,00 | 0,00 |
| Visos linijos mazgų apjungimas, derinimas, paleidimas | 0,00 | - | Galutinis, 15% | 0,00 | 0,00 | 0,00 | 0,00 | 0,00 | 0,00 | 0,00 | 0,00 | 0,00 | 0,00 | 0,00 | 0,00 |
|   |   |  |   |   |   |   |   |   |   |   |   |   |   |   |   |
|   |   |  |   |   |   |   |   |   |   |   |   |   |   |   |   |
| **Iš viso:** | **0,00** |  |  | **0,00** | **0,00** | **0,00** | **0,00** | **0,00** | **0,00** | **0,00** | **0,00** | **0,00** | **0,00** | **0,00** | **0,00** |

Šalys sutaria, kad įgyvendinant Projektą jei pasikeičia atskirų dar neužsakytų linijos dalių (mazgų) vertės arba mokėjimo terminai nukrypsta daugiau nei 14 d.d. nuo numatytų grafike, dokumentas turi būti atnaujintas ir patvirtintas kiekvienos Šalies parašais. Prekių užsakymo, tiekimo ir mokėjimo grafikas gali būti keičiamas ne dažniau nei vieną kartą per 3 mėnesius, skaičiuojant nuo jo sudarymo ar pakeitimo dienos.

Šalių parašai:

**PIRKĖJAS TIEKĖJAS**

1. Subtiekėjai ar ūkio subjektai, kurių pajėgumais remiasi tiekėjas, nelaikomi tiekėjų grupės nariais. [↑](#footnote-ref-1)